
Mormonismens  Guddommelighed 

-af   Dr.   Lowell   L.    Bennion. 


I  denne  Fornuftens  Tidsalder  forlanger  Mennesket  Beviser 
baseret  paa  Kundskab  for  alt,  indbefattet  Religion.  Hvad 
er  et  Bevis?  Er  et  Bevis  af  samme  Natur  for  alle  Ting? 
Vi  paastaar,  at  hvert  Emne  kan  have  et  Bevis  af  dets  egen 
Art.  Naar  vi  tænker  paa  et  Bevis,  tænker  vi  almindeligvis 
paa  Tal  og  Figurer,  at  faa  Ligningen  til  at  stemme  eller 
at  faa  nøjagtige  Resultater  ved  en  kemisk  Prøve;  men  de 
Ting,  som  kan  bevises  ad  matematisk  Vej  og  gennem  la- 
boratoriske Metoder  er  stærkt  begrænsede.  Der  findes  Ting 
af  stor  Vigtighed  og  Betydning  for  os,  som  trodser  saa- 
danne  Prøver.  Prøv  f.  Eks.  ad  matematisk  Vej  at  bevise, 
at  en  vis  Slags  Brød  smager  godt.  Gaa  ind  i  et  kemisk 
Laboratorium  og  bevis  gennem  Kemikalier,  at  De  er  for- 
elsket i  John  eller  Mary.  Som  med  saa  mange  andre  vig- 
tige og  betydningsfulde  Ting  i  Livet,  kræver  Religionen 
dens  egen  særlige  Felt  af  Beviser.  Her  er  Kundskab  ikke 
det  allervigtigste  Grundlag  for  Beviser.  Det  er  imidlertid 
beroligende  og  tilfredsstillende  at  vide,  at  Jesu  Kristi  Kirke 
af  Sidste  Dages  Helliges  Lærdomme  kan  appellere  til  For- 
nuften for  Bevis  for  dens  Guddommelighed  Vi  vil  her 
komme   frem    med    nogle   faa    rationelle  Beviser  paa  dens 

Krav  om  at  være  en  sand  Religion.  Den,  der  alvorligt  sø- 
ger efter  Sandheden,  vil  studere  disse. 

„Hvad  er  Deres  Mening  om  Profeti?'  Hvem  af  eder  vilde 
vove  at  forudsige,  hvilke  Begivenheder,  der  vil  finde  Sted 
i  Verden  i  de  næste  tyve  eller  maaske  blot  de  næste  fem 
Aar?  Fortælle  os,  hvad  der  vil  ske  Italien,  Tyskland,  Frank 
rig,  England  og  Danmark  i  Løbet  af  de  næste  hundrede 
Aar?  Hvilken  Mand  eller  Kvinde  er  i  Stand  til  at  forudsige, 
hvorledes  det  vil  gaa  ham  eller  hende  i  Løbet  af  de  næste 
Aar? 

Geologen  kan  maale  Klippernes  Erosion.  Han  kan  regne 
ud,  hvor  meget  Jord,  der  vil  blive  udvasket  i  Meksikobug- 
ten  al  Mississippifloden  i  Løbet  af  det  næste  Aartusinde; 
men  det  er  en  ganske  anden  Ting  med  de  Problemer,  der 
angaar  Menneskeheden. 

Prøv  at  lægge  Mærke  til,  hvor  modigt  de  gamle  jødiske 
Profeter  vovede  at  staa  frem  for  Folket  og  forudsige  Men- 
neskehedens Skæbne  og  Verdenscivilisationerne.  Prøv  f.  Eks. 
at  betragte  Daniels  Profetier  og  Profetierne  angaaende  Jø- 
dernes Skæbne. 

Daniels  Bog.  De  lærde  er  ikke  ganske  enige  om,  naar 
Daniels  Bog  er  skrevet.  Mange  af  dem  tror,  at  den  er 
blevet  skrevet  for  at  opmuntre  Jøderne  under  deres  For- 
følgelser i  det  andet  Aarhundrede  f.  Kr.  Andre  tror,  at  den 
er  blevet  skrevet  paa  et  meget  tidligere  Tidspunkt,  og  saa 
først  senere  er  blevet  fundet  Hvordan  det  nu  end  forholder 
sig,  saa  er  det  værd  at  lægge  Mærke  til  dens  Lærdomme. 
Lad  os  forudsætte,  at  den  er  skrevet  paa  Daniels  Tid  af 
Profeten  Daniel.  Hvorledes  kunde  han  forudsige  Verdens 
Historie  fra  Babylons  Herlighed  og  indtil  vore  Dage  paa 
saa  nøjagtig  en  Maade?  Han  levede  selv  til  at  se  de  første 
to  Verdensmagter  Babylon  og  Medien  og  Persien.  Derefter 
profeterede  han  om  det  store  græske  Rige;  at  det  vilde 
blive  delt  mellem  fire  Mænd  og  til  sidst  blive  undertvunget 
af  et  endnu  større  Rige,  Romerriget.  Dette  Rige  vilde  falde 
og  derfra  vilde  der  opstaa  ti  Riger,  som  ikke  vilde  blandes 
—  akkurat  ligesom  Ler  og  Jern  heller  ikke  kan  blandes. 
Disse  ti  Riger  vilde  til  Slut  blive  ødelagte. 

Hvis  nu  Daniel  havde  udeladt  et  af  disse  Verdensriger? 
Hvis  han  havde  sagt,  at  endnu  et  andet  stort  Verdensrige 
vilde  ødelægge  Jernriget?  Hvad  om  han  havde  vendt  om 
paa  den  græske  og  romerske  Historie?  Kan  De  se,  hvor 
mange  Chancer  han  havde  til  at  begaa  en  Fejltagelse? 
Forstaar  De  de  Faldgruber,  han  var  stillet  overfor,  da  han 
fremsagde  sin  Profeti? 

Nu  lige  et  Ord  til  Skeptikeren,  scm  tror,  at  denne  Profeti 

blot  er  en  Legende, 
som  er  opstaaet  efter, 
at  alle  disse  Begiven- 
heder har  fundetSted. 
Det  gamle  Testamen- 
te, saaledes  som  vi 
har  det  i  Dag,  blev 
oversat  til  Græsk  150 
Aar  f.  Kr.  Paa  dette 
Tidspunkt  laa  alt  hen- 
hørende til  Romer- 
riget og  dets  Fald 
endnu  langt  hen  t 
Fremtiden. 

Hvad  med  Hensyn 
til  Jøderne?  Betragt 
Jødernes  Historie  — 
den  mest  originale 
og  individuelle  Krø- 
nike i  hele  Verden. 
Templet,  Salt  Lake  City.  Adskillige    hundrede 

Aar  før  Kristi  Fødsel  kaldte  Profeterne  og  Historieskriverne 
Jøderne  for  Guds  udvalgte  Folk  —  en  hel  ny  Tanke  i 
Verdenshistorien.  De  forudsagde  ydermere  deres  ulykkelige 
Fremtid.  De  vilde  blive  adspredt  over  hele  Jorden,  hadet 
og  forfulgt  i  Aarhundreder. 

Det  ny  Testamentes  Skribenter  bekræftede  denne  Forud- 
sigelse og  tilføjede  dertil  nøjagtige  Beskrivelser  om  Jeru- 
salems Ødelæggelse  og  Jødernes  yderligere  Lidelser.  Der 
findes  ingen  Tvivl  om,  at  disse  Forudsigelser  i  Dag  er 
blevet  opfyldte. 

Hvis  nu  de  gamle  Profeter  og  Kristus  havde  sagt,  at  e 
andet  Folk  var  Guds  udvalgte  Folk  og  havde  givet  en 
Skildring  af  dette  andet  Folks  Historie  —  f.  Eks.  Dans 
eller  Simeons  Stamme?  Hvad  om  de  havde  sagt,  at  Ægyp- 
terne og  Romerne  vilde  blive  adspredt  over  hele  Verden, 
forfulgt  og  hadet?  Var  det  en  ren  Tilfældighed,  at  Profe- 
terne valgte  Jøderne,  eller  er  det  en  Tilfældighed,  at  Pro- 
fetierne om  Jøderne  er  gaaet  i  Opfyldelse?  Eller  er  Profeti 
en  Virkelighed? 

Studer  Jødernes  Historie  fra  det  babyloniske  Fangenskab 
og  til  deres  Forfølgelser  i  Tyskland  i  vor  Tid.  Følg  dem 
i  deres  Flugt  fra  den  ene  Nation  til  den  anden  —  fra  Øst 
til  Vesteuropa  og  tilbage  igen  —  gennem  hele  deres  Hi- 
storie. Hvad  synes  De  om  Jøderne  og  deres  Profeter? 

Kristus.  Hvorledes  fik  Tanken  om  Messias  Komme  Rod  i 
den  bibelske  Historie  og  de  bibelske  Traditioner?  Læs  det 
53.  Kapitel  i  Esaias,  en  Bog,  der  var  kendt  af  Jøderne  i 
mere  end  fire  hundrede  Aar  f.  Kr.  Sammenlign  dette  med 
Korsfæstelsen,  saaledes  som  den  bliver  skildret  af  Mat- 
thæus. Kender  de  et  lignende  Tilfælde  i  Historien,  hvor  en 
Mands  Fødsel,  Karakter  og  Død  bliver  saa  levende  skil- 
dret saa  mange  Aar  i  Forvejen?  Det  bemærkelsesværdige 
er,  at  der  bliver  født  en  Mand  paa  det  forudsagte  Sted, 
Betlehem  af  en  Jomfru  ved  Navn  Maria,  og  bliver  kors- 
fæstet, saaledes  som  Profeterne  har  forudsagt  det. 

Hvorledes  vil  De  forklare  disse  Kendsgerninger?  Der 
findes  ingen  Skygge  af  Tvivl  om,  at  Kristus  har  levet.  Jø- 
diske og  romerske  Historieskrivere  bærer  Vidnesbyrd  herom 
og  om  hans  Korsfæstelse  under  Pontius  Pilatus.  Det  er 
blevet  sagt,  at  Apostlene  kom  frem  med  disse  Kendsger- 
ninger angaaende  Jesus  for  at  bevise  det  gamle  Testa- 
mentes Profetier,  men  man  kan  med  lige  saa  stor  Ret 
sige,  at  de  opfandt  Jesu  Lærdomme.  Nu  kunde  jeg  lide  at 
stille  Dem  dette  Spørgsmaal:  „Tror  De,  at  bedragerske 
Mænd  kommer  frem  med  moralske  Lærdomme?  Skriver  fa- 
natiske Drømmere  saadanne  Visdoms-  og  Sandhedsværker? 
Vilde  det  tværtimod  ikke  være  fornuftigt  at  fremhæve  det 
Faktum,  at  vi  kun  er  i  Besiddelse  af  en  Brøkdel  af  Meste- 

rens  Livshistorie  og  Lærdomme?  Hvor  meget  stærkere 
vilde  hans  Erklæring  om  at  være  i  Besiddelse  af  Guddom- 
melighed ikke  have  været,  hvis  vi  havde  været  i  Besiddelse 
af  den  fuldstændige  Historie? 

En  Professor  i  Psykologi,  som  for  nogle  faa  Aar  siden 
holdt  Forelæsninger  ved  Universitet  i  Ziirich,  kaldte  Kristus 
sindssyg,  fordi  han  forestillede  sig  selv  saa  stor;  fordi  han 
kaldte  sig  Guds  Søn.  Hvad  med  Hensyn  til  hans  Lærdomme? 
Er  de  Produkter  af  Sindssyge?  Hvis  de  var  det,  vilde  jeg 
ønske,  at  vi  alle  var  sindssyge. 

Betragt  Kristi  Liv,  saaledes  som  det  bliver  skildret  i  Bi- 
belen. Hvorledes  forklarer  de  det? 

I  vor  Tid.  For  et  hundrede  Aar  siden  kaldte  Menneskene 
Joseph  Smith  for  en  falsk  Profet,  der  var  inspireret  af  Djæ- 
velen. I  Dag,  hvor  vi  ikke  saa  ofte  taler  om  Profeter  og 
Djævle,  bliver  han  kaldt  en  Fantast,  en  Drømmer.  Han 
bliver  af  nogle  betragtet  som  en  følelsesbetonet  Natur, 
som  forestillede  sig  eller  troede,  at  han  saa  Gud  og  talte 
med  Engle.  De  tror,  at  han  blev  selvbedraget. 

Profeten  og  hans  Liv  og  Arbejde  kræver  dog  en  For- 
klaring. Hvilke  Muligheder  findes  der?  (1)  Han  kan  have 
været  en  Bedrager,  en  Intrigant,  en  Løgner,  en  Mand,  som 
forsætligt  opdigtede  Mormonismens  hele  Historie  for  at  be- 
diage  Menneskeheden;  (2)  en  selvbedraget  Drømmer,  som 
i  sin  Fanatisme  forestillede  sig,  at  han  modtog  Aabenba- 
ringer;  (3)  en  sand  Profet,  som  virkeligt  talte  med  en  per- 
sonlig Gud  og  med  opstandne  Væsener.  Hvad  er  Svaret? 

Kirken.  Joseph  Smith  var  godt  14  Aar  gammel,  da  han 
fortalte  sin  Familie  og  sine  Venner,  at  den  sande  Kirke 
ikke  fandtes  paa  Jorden;  men  at  Herren  vilde  gengive  den 
i  disse  de  sidste  Dage.  Hvorfra  fik  han  denne  Tanke?  Der 
fandtes  megen  Stridighed  om,  hvilken  af  de  daværende 
Kirker,  der  var  i  Besiddelse  af  Sandheden;  men  hvem  havde 
nogensinde  tænkt,  at  Gud  vilde  gengive  sin  Kirke  gennem 
Aabenbaring?  Dog  er  Bibelen  meget  tydelig  paa  dette 
Punkt.  Apostelen  Johannes  siger  f.  Eks.  „Og  jeg  saa  en 
anden  Engel  flyve  midt  oppe  under  Himmelen,  som  havde 
et  evigt  Evangelium  at  forkynde  for  dem,  der  bo  paa  Jorden 

og  for  alle  Folkeslag  og  Stammer  og  Tungemaal  og  Folk, 
og  han  sagde  med  høj  Røst:  „Frygter  Gud  og  giver  ham 
Ære;  thi  hans  Doms  Time  er  kommen,  og  tilbeder  ham, 
som  har  gjort  Himmelen  og  Jorden  og  Havet  og  Vande- 
nes Kilder".  Johs.  Aabenbaring  14,  6-7.  Se  ligeledes  Apost. 
Gern.  3,  19-21  og  Matt.  24,  14).  Fandt  denne  fjortenaarige 
Dreng  selv  paa  dette?  Ingen  Mand  paa  hans  Tid  hævdede 
at  have  faaet  Magt  til  at  oprette  den  sande  Kirke  gennem 
Aabenbaring.  De  havde  alle  kun  været  Reformatorer,  mange 
af  dem  gode  og  store. 

En  anden  interessant  Ting  at  lægge  Mærke  til  er  den,  at 

Joseph  Smith  øjensynlig  ikke 
havde  nogen  som  helst  bestemt 
Plan,  da  han  kom  frem  med  sin 
Erklæring.  I  1820  modtog  han  sit 
første  Syn;  i  1823  sit  andet  Syn; 
i  1829  Præstedømmet;  i  1830  blev 
Kirken  organiseret.  I  Aarene  fra 
1820-1844  underviste  Profeten 
om  Kirkens  Principper  og  Ordi- 
nancer  og  formulerede  Kirkens 
Organisation.  Har  de  fundamen- 
tale Principper,  Ordinancer  eller 
Kirkens  Organisation  nogensinde 
behøvet  Forandring  eller  Om- 
dannelse? Her  finder  vi  en  ung  Mand,  som  turde  grund- 
lægge en  Kirke  uden  at  være  i  Besiddelse  af  en  Plan;  men 
som  stykkevis  udviklede  en  Plan  midt  under  Forfølgelse, 
Prøvelser  og  Arbejde,  og  som  efterlod  en  bemærkelses- 
værdig sammenhængende  Plan,  som  har  kunnet  bestaa  Tidens 
Prøve.  Tænk  paa  de  Faldgruber,  som  han  kunde  være  fal- 
det i,  de  Fejl  og  Selvmodsigelser,  han  kunde  have  gjort; 
men  som  han  ikke  gjorde. 

Den  amerikanske  Borgerkrig.  I  det  87.  Kapitel  i  Pagtens 
Bog  finder  vi  en  mærkelig  Forudsigelse  om  den  amerikan- 
ske Borgerkrig,  som  blev  udtalt  af  Profeten  Joseph  Smith 
den  25.  December  1832;  den  blev  straks  derpaa  kundgjort 
Kirkens  Medlemmer  og,  Ældsterne  anførte  den  i  deres  Taler. 
1  1851,   nøjagtigt  tretten    Aar,   førend    denne  Krig  udbrød, 


Joseph  Smith 

kom  denne  Aabenbaring  i  Trykken,  og  vi  kan  endnu  i 
Dag  finde  en  Kopi  af  den  i  Millenial  Star  Biblioteket.  En 
Del  af  denne  Aabenbaring  lyder  saaledes:  „Sandelig,  saa 
siger  Herren,  angaaende  de  Krige,  som  om  kort  Tid  vil 
udbryde  og  vil  begynde  med  Staten  Sydkarolinas  Oprør, 
og  som  til  sidst  vil  ende  med  manges  Død  og  Elendighed. 
Tiden  vil  komme,  da  Krig  vil  blive  udgydt  over  alle  Na- 
tioner og  vil  begynde  paa  dette  Sted;  thi  se,  Sydstaterne 
skal  skille  sig  fra  Nordstaterne,  og  Sydstaterne  skal  kalde 
paa  andre  Nationer,  ja  selv  paa  Storbritannien.  ****  og  det 
skal  ske  efter  mange  Dage,  at  Slaverne,  indøvet  og  ud- 
rustet til  Krig,  skal  rejse  sig  mod  deres  Herrer".  Hvor  fik 
den  syv  og  tyveaarige  unge  Mand  disse  Oplysninger  fra? 

Visdomsordet.  Der  er  ikke  blevet  gjort  mere  for  Menne- 
skeheden indenfor  noget  videnskabeligt  Felt  end  indenfor 
det  medicinske.  Dets  Opdagelser  er  et  Resultat  af  mange 
Aars  taalmodigt  Arbejde  i  Laboratorier.  Visdomsordet  er 
et  af  de  største  af  alle  Tiders  medicinske  Dokumenter,  især 
hvis  man  tager  dets  Korthed  og  det  Tidspunkt  paa  hvilket 
det  blev  udgivet  i  Betragtning.  Det  har  forhøjet  de  Sidste 
Dages  Helliges  Sundhedstilstand  i  anselig  Grad  og  dette 
til  Trods  for,  at  det  ikke  er  blevet  ganske  nøje  efterfulgt. 
Vi  har  lagt  for  megen  Vægt  paa  dets  negative  Sider  men 
har  kun  delvis  efterlevet  dem,  medens  dets  i  høj  Grad  be- 
mærkelsesværdige Afsnit  --  „Hver  Urt  og  hver  Frugt  i  sin 
Tid",  er  blevet  overset.  Det  var  først  i  1912,  at  Videnskabs- 
mændene opdagede  Vitaminerne,  og  at  de  var  væsentlige 
for  Sundheden  og  fandtes  i  rigeste  Maal  i  Frugt  og  Grønt- 
sager. Intet  Under  at  Dr.  Mc.  Collins,  en  fremragende 
Autoritet  indenfor  Ernæringsvidenskaben  og  ansat  ved 
Hopkins  Universitetet,  betragter  Visdomsordet  som  i  høj 
Grad  bemærkelsesværdig.  Det  er  ikke  overraskende,  at  han 
har  sagt,  at  De  Sidste  Dages  Hellige  vilde  blive  det  sun- 
deste og  dygtigste  Folk  paa  Jorden,  hvis  de  efterlevede 
deres  Visdomsord. 

Læs  omhyggeligt  Visdomsordet.  Hvis  det  ikke  er  Guds 
Ord,  hvad  er  det  da?  —  Et  Produkt  af  Indbildning,  en 
Drømmers  Fantasi?  Besvar  dette  Spørgsmaal  for  Dem  selv. 
Visdomsordet   er   en   af   de   Ting  i  Mormonismen,  som  ikke 

bliver  nævnt  af  de  Mennesker,  som  kalder  Profeten  en  Fan- 
tast og  Drømmer. 

Mormons  Bog.  Det  er  udenfor  enhver  Tvivl,  at  Mormons 
Bog  besvarer  det  Problem,  der  findes  i  Ezekiel  37.  Kapitel. 
Opdigtede  den  attenaarige  Bondedreng  Joseph  Smith  Mor- 
mons Bog  som  Svar  paa  Profeten  Ezekiels  Forudsigelser? 

I  Følge  sin  Selvbiografi  begyndte  Profeten  sin  Oversæt- 
telse af  Mormons  Bog  den  5.  April  1829  og  fuldendte  den 
1.  Juli  samme  Aar.  Noget  af  Tiden  flyttede  han  eller  udrørte  an- 
det Arbejde.  Han  havde  ialt  højst  fem  og  halvfjerds  Arbejds- 
dage til  detteOversættelsesarbejde.  Broder  George  H.Bloodog 
og  tre  erfarne  Mænd  brugte  ti  Maaneder  —  i  det  mindste 
tre  hundrede  Arbejdsdage  til  at  oversætte  Mormons  Bog 
fra  Engelsk  til  Sproget  paa  Samoaøerne.  De  havde  ud- 
mærket Kendskab  til  begge  Sprog. 

Prøv  at  skrive  en  detailleret  Historie  paa  525  Sider  over 
en  Tidsperiode  af  2600  Aar,  idet  De  nævner  Navnene  paa 
de  flere  hundrede  Personer  og  Steder,  som  vil  forekomme. 
Suppler  denne  historiske  Beretning  med  klare  og  vigtige 
Religionslærdomme.  Udgiv  Deres  Værk  og  se,  hvorledes 
det  vil  blive  modtaget  de  næste  hundrede  Aar. 

Vi  indbyder  Dem  til  at  studere  Bogen  og  de  ydre  Bevi- 
ser paa  dens  Sandfærdighed.  Medens  De  gør  dette,  da  hold 
Dem  disse  Spørgsmaal  klart  i  Sinde:  „Opdigtede  Profeten 
Historien  og  betalte  nogle  Mænd  som  Vidner  til  at  bedrage 
Verden?  Er  den  et  Produkt  af  Drømme,  Indbildning  eller 
Selvbedrag  eller  er  det  en  Oversættelse  fra  en  Oldtidsop- 
tegnelse?" 

Joseph  Smith  er  fremkommet  med  dristigere  Lærdomme 
og  Paastande  end  noget  andet  Menneske  siden  Kristi  Tid. 
"Det  var  ikke  blot  tomme  Ord;  men  de  indeholder  et  nyt 
og  helligt  Budskab,  som  kan  staa  for  enhver  kritisk  Prøve 
og  Undersøgelse.  Han  har  efterladt  os  Profetier,  Visdoms- 
ordet,  Mormons  Bog  og  en  velorganiseret  Kirke  med  store 
Principper. 

Jesus  sagde:  Qu  skal  elske  SHerren  din  £)ud  af  hele  dit  tHjerte  og  med 

hele  din  Sjæl  og  med  hele  dit  Sind,  dette  er  det  første  og  store  Sud  og 

det  andet  er  dette  ligt,  du  skal  elske  din  SVæste  som  dig  selv.    tTlf  disse 

to  $ud  afhænger  JCoven  og  ^Profeterne. 

© 

^Clngdomsstævnet  1940. 

Hvorfor  ikke  straks  omtale  Aarets  største  og  vigtigste 
Begivenhed,  der  alligevel  er  Punktet  vi  i  alle  Grene  ser  hen 
til  med  størst  Interesse. 

Stævnet  1940. 

Det  er  jo  med  en  lidt  beklemt  Følelse,  vi  i  en  Vintersi- 
tuation, hvor  Isen  sidder  tommetykt  paa  Vinduerne  og  det 
Koks,  vi  skal  putte  i  Kakkelovnen,  sidder  fast  i  Isen  ved 
Læsø ;  skal  skrive  om  Sommerstævnet,  det  foregaar  paa 
Aarets  smukkeste  Tid  med  lysegrønne  Skove  og  frisk  grønt, 
spnrefrodigt  Korn  og  Græs  paa  Marker  og  i  Enge. 

Det  er  nu  heller  ikke  denne  Gang  min  vigtigste  Opgave 
at  skrive  om,  hvad  der  skal  foregaa  paa  Stævnet  men  der- 
imod at  slaa  fast,  at  Stedet  for  vor  store  aarlige  Sammenkomst 
bliver  i  Aar  København.  Bestemmelsen  om  Stedet  har  i 
Aar  voldt  særlig  Vanskelighed  netop  fordi,  der  var  planlagt 
nordisk  Stævne  i  Gøteborg.  Dette  maatte  paa  Grund  af  Ver- 
densbegivenhederne, der  har  medført  Ændringer  indenfor  vor 
Kirke  aflyses. 

Dog  er  det  glædeligt  at  konstatere  den  store  Interesse 
der  allerede  er  skabt  om  vort  hjemlige  Stævne.  Trods  de 
ændrede  Forhold  har  der  alligevel  været  Rift  om,  hvem  der 
skulde  afholde  Aarets  største  Begivenhed. 

Stemningen  eller  skal  vi  sige  Loddet  faldt  paa  København 
af  flere  forskellige  Grunde,  een  af  disse  er  Rejseomkostnin- 
gerne. Kun  for  en  enkelt  Bys  Vedkommende  er  der  ikke  Skibs- 
lejlighed til  Hovedstaden,  dette  maa  der  paa  anden  Maade 
raades  Bod  paa.  Det  vil  her  føre  for  vidt  at  nævne  andre 
Aarsager. 

Hovedbestyrelsen  retter  nu  den  mest  indtrængende  Appel, 
til  alle  indenfor  vor  Kirke,  om  at  bidrage  med  saa  stor  Lyst, 
Interesse  og  Energi,  som  altid  tidligere  er  udvist  ved  vore 
Stævner,  ikke  mindst  fordi  vi  i  Aar  mangler  Hjælp  af  frem- 
mede Missionærer.  Vær  du  i  Aar  Missionær  for  vort  Stævne, 
gaa  selv  i  Brechen  for  din  Kirke,  kast  al  Ugidelighed  over 
Bord.  Tiden  kræver  din  Indsats  her,  de  aandelige  Ting  maa 
først  og  fremmest  gaa  torud  for  de  materielle.  (Det  var  et 
lille  Sidespring.) 

Har  du  ikke  noget  paa  Samvittigheden  med  H.  t.  Stævnet 
i  Aar,  kunde  du  tænke  dig  Forandring  af  Planlæggelsen, 
kom  frit  frem  med  dine  gode  Ideer,  maaske  har  du  lige  det, 
der  mangler  for  at  sætte  Prikken  over  ['et. 

Hovedbestyrelsen  lader  aldrig  haant  om  Forslag  fra  Sø- 
skende og  Venner,  alt  skal  blive  samvittighedsfuldt  og  sag- 
ligt drøftet  uden  smaalig  Kritik.  Lov  os,  at  du  kan  og  vil 
vise  Stævnet  din  Interesse  ved  Raad  og  Bistand,  og  sidst 
men  ikke  mindst  med  din  Tilstedeværelse,  naar  Skib  eller 
Tog  drager  mod  København  med  glade  Stævnegæster.  Pin- 
sen i  København    1940. 

Julius  Andersen. 


Den  kvindelige  Hjælpeforening. 


Et  af  Kirkens  ældste  »Børn«  fylder  atter  Aar.  Det  er  den 
Kvindelige  Hjælpeforening,  som  fylder  98  Aar  den  17  Marts 
i   Aar. 

Der  har  i  Aarenes  Løb  været  sagt  og  skrevet  mange 
smukke  Ting  om  denne  Organisation  og  dens  store  Opga- 
ver. Vi  har  glædet  os  over  Profeten  Joseph  Smiths  store 
Indsigt  og  Inspiration,  da  han  oprettede  denne  Organisation 
for  Kvinder  paa  et  Tidspunkt,  da  saadant  et  Skridt  virkeligt 
var  opsigtsvækkende.  Men  samtidig  med.  at  vi  mindes  denne 
Begivenhed,  og  opsender  en  Takkebøn  til  Herren  for  alt, 
hvad  han  gav  os  gennem  denne  ædle  Mand,  Joseph  Smith, 
saa  lad  os  ogsaa  vende  Blikket  mod  Nutiden  og  os  selv. 

Den  Kvindelige  Hjælpeforening  var  ikke  blot  en  meget 
paakrævet  Organisation  i  Kirkens  første  Tid.  Den  er  ikke 
en  Oldtidslevning,  som  vi  blot  af  Pietetsfølelse  holder  vedlige. 
Nej,  Dagen  i  Dag  kalder  paa  denne  menneskekærlige  og 
humanitære   Organisation,   som   maaske  aldrig   før. 

Hvad  er  den  Kvindelige  Hjælpeforenings  Opgave?  Svaret 
ligger  i  Navnet.  > Hjælpe*  —  det  er  vor  Opgave.  Og  hvor- 
dan skal  vi  hjælper  Her  er  vor  Opgave  dobbelt.  Aandelig 
Hjælp  er  vidunderlig  og  kan  ikke  undværes,  men  mange 
Gange  er  denne  Hjælp  unyttig,  hvis  den  ikke  ledsages  af 
en  tilsvarende  legemlig  Hjælp. 

(Fortsat  Side  31). 

Foraarsdistriktskonferencerne  1 940. 


Konferencerne  vil  i  Foraaret  1940  blive  afholdt  som  følger: 

Odense  Distrikt   31.   Marts,    1.   April. 

Aalborg   5.,  6.,   7.  og  8.   April. 

Aarhus    12.,    13.,    14.   og    15.   April. 

København    19.,   20.,   21.   og  22.  April. 

Esbjerg  26.,   27.,   2<S.   og  29.  April. 
Vi    haaber,  at    Søskende  i  vid  Udstrækning  vil  udføre  alt, 
hvad  der  staar  i  deres  Magt   for  at  gøre  de  forskellige  Kon- 
ferencer   saa    gode   som   mulige.   Inviter    Venner  og   Bekendte 
med,   for  at   de   kan   faa   Anledning  til  at  høre  Mormonismens 

guddommelige  Budskab.  Orson   B.   West. 

Missionspræsident. 

Qen  kvindelige  SHjælpe forening. 

Alle  tænkende  Mennesker  i  Dag  ved  og  kender  hvor 
Skoen  trykker.  Bare  i  de  mange  smaa  Hjem  vi  har  indenfor 
vor  egen  Kirke  her  i  Danmark,  er  der  talrige  smaa  forslidte 
Husmødre,  der  maa  vende  og  dreje  hver  Øre  for  at  faa  de 
i  Forvejen  knappe  Ugepenge  til  at  slaa  til.  Og  mange,  mange 
af  de  gode  ældre  Brødre  og  Søstre,  der  blot  har  en  lille 
fast  Sum  at  klare  sig  med,  har  uhyre  svært  ved  at  faa  nok 
til  at  holde  sig  varm  og  mæt.  Og  hvor  mange  ligger  ikke 
alene  derhjemme  Dag  efter  Dag  og  længes  efter  at  høre  et 
Guds  Ord.  Men  Kræfterne  vil  ikke  slaa  til.  Gigten  er  maa- 
ske  slem,  og  i  denne  Kulde  —   —  — . 

Søskende  —  jeg  sender  dette  Opraab  til  jer  alle,  Brødre 
og  Søstre,  unge  og  gamle.  Den  Kvindelige  Hjælpeforenings 
Opgave  er  eders  Opgave.  I  Brødre  kan  støtte  os  paa  mange 
forskellige  Maader.  Vi  trænger  til  Midler,  mange  Midler,  for 
vi  har  saa  forsvindende  lidt  at  virke  med,  og  kan  blot  altfor 
daarligt  opfylde  vor  store  Opgave.  Jeg  ved,  at  Kravene  har 
været  store  før.  De  bliver  større  nu.  Men  tænk  om  det  var 
din  gamle  Mor,  der  sad  ensom  og  frøs.  Vilde  du  ikke  være 
glad,  om  en  kærlig  Søster  traadte  ind  til  hende,  og  bragte 
hende  lidt  Føde  og  Varme  baade  til  Sjæl  og  Legeme?  Lad 
os  sløjfe  Biografbilletten  denne  Maaned  og  give  den  til  den 
Kvindelige  Hjælpeforening. 

Og  I  unge  Søstre.  Mange  Krav  stilles  til  jer  i  Kirken.  Det 
ved  jeg  godt.  Men  der  er  Krisetider  nu.  Meld  jer  i  Rækkerne 
Vi    trænger    til    mange    unge,  stærke,  glade  Kvinder,  der  er 

villige  til  at  gaa  rundt  til  de  gamle  i  deres  Fritid.  Vi  har 
mange  vidunderlige  ældre  Søstre,  der  ofrer  mere  end  de 
maaske  har  Raad  og  Kræfter  til,  og  vi  har  glædeligvis  ogsaa 
enkelte  unge.   Men  vi  trænger  til  mange,  mange  flere. 

Det  er  den  Kvindelige  Hjælpeforenings  Fødselsdag.  Lad 
os  skænke  den  denne  Gave,  at  vi  i  det  kommende  Aar  gør 
lidt  mere,  for  at  den  skal  kunde  udfylde  sin  Plads.  Kirken  ven- 
ter, at  hver  Mand  og  Kvinde  gør  sin  Pligt. 

Eva  M.   Gregersen. 
Præsidentinde  for  den  Kvindelige  Hjælpeforenings  Hovedbestyrelse. 


Fra  Missionsmarken. 


^Københavns   <$ren.  —  'Velsignelse : 

Søndag  den  4.  Februar  1940  blev  en  Søn  af  Karl  Henry  og  Helfred 
Hansen  velsignet  af  GrensforstanderEnoch  Andersen  og  blev  givet  Navnet 
Ole  Funder  Hansen 

^Primary  fest: 

Onsdag  Aften  den  7.  Februar  afholdt  Primaryforeningen  en  lille  Un- 
derholdning. Der  blev  udført  et  udmærket  Program,  blandt  andet  opførte 
15  -  16  af  Børnene  det  interessante  og  belærende  Skuespil:  „Onde  Drømme". 
Efter  Programmet  blev  der  solgt  smaaForfriskninger  til  de  tilstedeværende. 

fastelavnsfest: 

Søndagsskolen  og  Primaryforeningen  afholdt  den  14.  Februar  en  stor 
Fastelavnsfest  for  Børnene.  Der  blev  serveret  .Chokolade  og;Fastelavns- 
boller  til  Børnene,  der  sad  bænkede  om  smukt  dekorerede  Borde.  Bag- 
efter legede  Børnene  og  slog  Katten  af  Tønden. 

fflarhus    tyven:     SWærkedage: 

En  stor  Mærkedag  var  den  3  Februar  1940,  da  Søster  Maren  Jensen, 
fyldte  80  Aar.  Søster  Jensen  har  tilhørt  Kirken  i  30  Aar  og  har  et  stærkt 
Vidnesbyrd  om  Evangeliets  Sandhed  Det  er  en  Opmuntring  at  høre 
hende  tale  om  Helbredelsesgaven,  som  hun  har  følt  mange  Gange.  Sø- 
ster Jensen  har  været  syg  i  mange  Aar;  men  i  Dag  er  hun  saa  rask 
som  aldrig  før.  Søster  Jensen  har  opdraget  en  stor  Børneflok  paa  9 
Børn  og  10  Plejebørn. 

Vi  ønsker  Søster  Jensen  en  lys  og  lykkelig  Livsaften. 

Den  26.  Maris  bliver  en  anden  af  Aarhus  Grens  kendte  Søskende, 
Søster  Bertha  S.  F.  Schou,  75  Aar.  Søster  Schou  har  trods  sin  høje 
Alder  et  godt  Humør  og  stor  Virkelyst  indenfor  Kirken  Hun  har  op- 
draget en  stor  Børneflok  paa  14  raske  og  sunde  Børn. 

Vi  ønsker  Søster  Schou  en  lys  og  lykkelig  Livsaften 

